
Nr. XXXVI/2/303

Comisia pentru buget, 

finanţe şi bănci
RAPORT

asupra propunerii legislative vizând modificarea şi completarea Legii nr.73/1996 pentru aprobarea Ordonanţei Guvernamentale

nr. 70/1994 privind impozitul pe profit 

In urma examinării propunerii legislative vizănd modificarea şi cimpletarea Legii nr. 73/1996 pentru aprobarea Ordonanţei Guvernamentale nr. 70/1994 privind impozitul pe profit, în şedinţa din data de 05 mai 1997,  comisia a hotărât că aceasta nu poate fi acceptată şi propune Plenului respingerea  din următoarele considerente:

- art. 1 al prezentei propuneri legislative prevede la punctul 2 alin a) - f) reglementări care se regăsesc la art. 1 alin (2)xx din Ordonanţa Guvernului nr. 70/1994 privind impozitul pe profit, republicatăîn temeiul art. 11 din Legea nr. 73 din 12 iulie 1996, publicată în Monitorul Oficial al Romăniei, partea I, nr. 174 din 2 august 1996;

- referitor alin.g) al art I din prezenta propunere legislativă, instituţiile de învăţământ particular autorizate provizoriu sau acreditate constituite potrivit prevederilor Legii nr. 21/1924 pentru persoanele juridice îşi pot desfăşura legal activitata, în conformitate cu prevederile art. 104 din Legea învăţământului, nr. 84/1995 numai dacă sunt organizate şi funcţionează pe principiul nonprofit. In acest context legal considerăm necesară completare prevederilor art. 114 din acest act normativ în sensul “Veniturile obţinute potrivit alineatuklui precedent se gestionează şi se utilizează integral la nivelul instituţiei în condiţiile legii, fără a face vărsăminte la bugetul de stat.”

